TAYYORLASh - QOLIPLASh IShLARIDA MEHNATNI MUHOFAZA QILISh QOIDALARIGA O‘ZGARTIRIShLAR KIRITISh HAQIDA

O‘zbekiston Respublikasi Prezidentining 2010-yil 27-avgustdagi PQ-1396-son “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2010-y., 35-36-son, 301-modda) muvofiq buyuraman: 
 1. O‘zbekiston Respublikasi mehnat va aholini ijtimoiy muhofaza qilish vazirining 2009-yil 27-avgustdagi 54-B-son (ro‘yxat raqami 2010, 2009-yil 29-sentabr) (O‘zbekiston Respublikasi qonun hujjatlari to‘plami, 2009-y., 40-son, 437-modda) buyrug‘i bilan tasdiqlangan Tayyorlash - qoliplash ishlarida mehnatni muhofaza qilish qoidalarining 127-bandi ikkinchi xatboshisidagi va 401-banddagi “Sanoatkontexnazorat” degan so‘zlar “Sanoatgeokontexnazorat” degan so‘zlar bilan almashtirilsin. 
 2. Mazkur buyruq “O‘zavtosanoat” aksiyadorlik kompaniyasi, O‘zbekiston Kasaba uyushmalari Federatsiyasi Kengashi, O‘zbekiston Respublikasi Davlat arxitektura va qurilish qo‘mitasi, Sog‘liqni saqlash vazirligi, “Sanoatgeokontexnazorat” davlat inspeksiyasi va Ichki ishlar vazirligi bilan kelishilgan.
 3. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.